Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторот Соња Стефановска со службена легитимација број 28-0010, изврши вонреден инспекциски надзор над субјектот на инспекциски надзор Црвен Крст на РС Македонија- Општинска организација Крушево, давател на социјалната услуга помош и нега во домот, со седиште на ул.,, Никола Ѓурковиќ,, бр.16-а, Крушево, застапуван од Секретар- Софија Николоска и со записник ИП1 број 16-21 од 28.11.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023), го донесе следното

**Р Е Ш Е Н И Е**

Се наредува на Софија Николоска -Секретар на Црвен Крст на РС Македонија- Општинска организација Крушево (во натамошниот текст: Давателот на услугите), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

 1. Давателот на услугата при одржување на координативни состаноци, со можност за дискусија за сите настанати околности кои влијааат на услугата, записниците да бидат потпишани покрај од координаторите и од присутните негуватели, согласно член 106 од Законот за социјалната заштита и член 26 став 1 алинеја 9 од Правилникот за начинот и обемот на социјалните услуги, нормативите и стандардите за давање на социјалните услуги и помош и нега во домот(,,Службен весник на РСМ,, број 268/2019, 198/2021 и 75/2023).

**Рокот за извршување на изречената инспекциска мерка изнесува 30 дена од приемот на решението**

2. Давателот на услугата преку координаторот задолжен за обезбедување на услугата помош и нега во домот, писмено да го извести водителот на случај од Центарот, за настаната промена во давањето на услугата помош и нега во домот на корисниците Н. П., В.Б., С.В. и Н. К., согласно член 106 од Законот за социјалната заштита и член 26 став 1 алинеја 7 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот(,,Службен весник на РСМ,, број 268/2019, 198/2021 и 75/2023).

**Рокот за извршување на изречената инспекциска мерка изнесува 30 дена од приемот на решението**

 3. Раководното или друго овластено лице во Давателот на социјални услуги се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторот Соња Стефановска со службена легитимација број 28-0010, изврши вонреден инспекциски надзор над субјектот на инспекциски надзор Црвен Крст на РС Македонија- Општинска организација Крушево, со седиште на ул.,, Никола Ѓурковиќ,, бр.16-а, Крушево, застапуван од Секретар- Софија Николоска и со записник ИП1 број 16-21 од 28.11.2024година, во кој се констатирани недостатоци и неправилности во постапувањето на Давателот на социјалните услуги во постапката за давање на услуга помош и нега во домот.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-21 од 06.12.2024 година.

 Инспектор за социјална заштита,

 Соња Стефановска